АҞӘА, рашәара 12 – Sputnik. Автомашьына KIA Rio, 41 шықәса зхыҵуа аԥҳәыс илтәу агәаҭараан аҳәаахьчаҩ агәҩара иоуит ззин ыҟам аидара ҭоуп ҳәа. Абри атәы аанацҳауеит Урыстәыла АШәМ аҳәаахьчаратә Усбарҭа апресс-маҵзура.
Аҳәаахьчаҩцәа ашә аҩнуҵҟа аҭыԥ маӡа рыԥшааит. Аҵәахырҭаҿ иҭан зықь ҭоԥ аҭаҭын аалыҵ.
Атауар адекларациа иахыжьмызт. Уажәы иара аекспертизахь инашьҭуп. Абри ашьҭахь апроцессуалтә ӡбара рыдыркылараны иҟоуп.